Sofia Sen Remy Mately

Sophia Saint-Rémy Martelly, ki fèt sou non Sophia Saint-Rémy 9 oktòb 1965, se madanm 56 zyèm prezidan Repiblik Ayiti a, Michel Joseph Martelly. Li sòti Gonayiv, chèf lye depatman Latibonit la, nan nò Pòtoprens. Premye pitit fanmi an, li se pitit fi Charles Edouard Saint-Rémy, ki sòti Gonayiv ak Mona Lisa Florez, ki li menm sòti Pòtoprens.

Li te premyè dam Repiblik Ayiti sòti 14 me 2011 rive 7 fevriye 2016.

 Biyografi 
Sophia Saint-Rémy Martelly fèt Nouyòk. Premye pitit fanmi an, li se pitit fi Charles Edouard Saint-Rémy, ki sòti Gonayiv ak Mona Lisa Florez, li menm ki sòti Pòtoprens.

Sophia Martelly kòmanse etid primè nan vil orijin li avan fanmi l te al rete Pòtoprens. Li ta pra l antre nan lekòl "Sœurs Saint Joseph de Cluny" epi al fini etid segondè l nan "Union School", yon lekòl entènasyonal.

Nan lane 1987, Sophia marye ak Michel Joseph Martelly. Sa ta pral rann yo gen kat timoun ansanm: Michel-Olivier, Michel-Alexandre, Michel-Yani ak Malaïka-Michel.  Pandan premye ane maryaj li yo,  li te okipe ant responsablite familyal yo ak lavi pwofesyonèl li antanke anplwaye CARE-Haïti.

 Angajman 
Depi lè prezidan an pran pouvwa a, Sophia Martelly te tou chwazi domèn lasante kòm priyorite l. Li fè l vin prensipal koz li epi travay ak ministè lasante piblik la ak popilasyon an (MSPP) pou kapab gen nan chak komin yon sant sante. Yon rèv depi lontan, se sa l di.

Pandan tan sa, li pakouri tout peyi a ak yon ekip medikal ki ap bay swen gratis ak moun ki pi vilnerab yo nan yon klinik mobil.

Depi 2011 Sophia Martelly okipe prezidans "Instance de Coordination des projets du Fonds mondial de lutte contre le sida, la tuberculose et le paludisme (CCM Haïti). Li kontribiye nan bay jarèt ak repons nasyonal sou maladi sa yo pandan l ap asire patisipasyon tout sektè nan sosyete a epi asire moun k ap finanse yo lajan an byen itilize nan kad konba kont VIH la.

Sou prezidans li a, enstans kowòdinasyon sa ta pral rekonèt antanke youn nan sa ki pi dinamik nan Karayib la. Li sèvi kòm anbasadè Aba Grangou, yon estrateji nasyonal pou konbat grangou ak malnitrisyon yon pwojè Prezidan an te genyen kote objektif li se te redui a mwatye kantite moun k ap soufri grangou apati 2016 epi fini ak koze sa rive 2025.

 Nòt ak referans 

 Yo rejte kandidati Sophia Martelly a, rfi.fr, 13 mai 2015 .
 Sophia Martelly vrèman renonse dwa li nan Etazini. Sitwayènte S. liberationnews.org, 20 mai 2015 .

 Apendis 

 Atik ki gen rapò 

 Michel Joseph Martelly
  Michel-Olivier

 Lyen ekstèn 

 Fondasyon Rose ak White (FREB).
 Sophiamartelly.ht

Kategori:Premye dam Ayiti